b'\n_START_ARTICLE_\nKim Hyung Jun\n_START_PARAGRAPH_\nNoong 2010 ay nilisan ni Kim ang DSP Media, ang ahensyang humahawak sa grupo ng SS501 at pumirma siya ng kontrata sa S-Plus Entertainment bilang solo artist. Nag-debut siya bilang isang solo artist noong March 2011 kung saan inilabas niya ang una niyang album na pinamagatang My Girl at sumali siya sa isang musical na pinamagatang Caffeine._NEWLINE_Nang taong 2012, nagsimulang pasukin ni Kim Hyung Jun ang larangan ng pag-arte nang makuha niya ang lead role bilang Kang Min sa isang KBS Drama na pinamagatang My Shining Girl. Di pa natatapos ang taong iyon ay sinundan ito ng Late Blossom ng SBS kung saan gumanap siyang Jung Min Chae. Nagresulta iyon ng pagkakuha niya ng "Rising Star Award" sa K-Drama Star Awards na siyang ginaganap taun-taon.'